CELEX: 31997D0808
Language: el
Date: 1997-11-20 00:00:00
Title: 97/808/ΕΚ: Απόφαση της Επιτροπής της 20ής Νοεμβρίου 1997 σχετικά με τη διαδικασία βεβαίωσης της συμμόρφωσης των δομικών προϊόντων δυνάμει του άρθρου 20 παράγραφος 2 της οδηγίας 89/106/ΕΟΚ του Συμβουλίου όσον αφορά τις επιστρώσεις (Κείμενο που παρουσιάζει ενδιαφέρον για τον ΕΟΧ)

Avis juridique important

|

31997D0808

97/808/ΕΚ: Απόφαση της Επιτροπής της 20ής Νοεμβρίου 1997 σχετικά με τη διαδικασία βεβαίωσης της συμμόρφωσης των δομικών προϊόντων δυνάμει του άρθρου 20 παράγραφος 2 της οδηγίας 89/106/ΕΟΚ του Συμβουλίου όσον αφορά τις επιστρώσεις (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 331 της 03/12/1997 σ. 0018 - 0022

ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Νοεμβρίου 1997 σχετικά με τη διαδικασία βεβαίωσης της συμμόρφωσης των δομικών προϊόντων δυνάμει του άρθρου 20 παράγραφος 2 της οδηγίας 89/106/ΕΟΚ του Συμβουλίου όσον αφορά τις επιστρώσεις (Κείμενο που παρουσιάζει ενδιαφέρον για τον ΕΟΧ) (97/808/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 89/106/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών (1), όπως τροποποιήθηκε από την οδηγία 93/68/ΕΟΚ (2), και ιδίως το άρθρο 13 παράγραφος 4,Εκτιμώντας:ότι η Επιτροπή καλείται να επιλέξει, μεταξύ των δύο διαδικασιών βάσει του άρθρου 13 παράγραφος 3 της οδηγίας 89/106/ΕΟΚ, την «εκάστοτε λιγότερο δαπανηρή διαδικασία που ανταποκρίνεται στους όρους ασφαλείας», δηλαδή να αποφασίσει κατά πόσον, για τη συμμόρφωση συγκεκριμένου προϊόντος ή οικογένειας προϊόντων, είναι αναγκαίο σύστημα ελέγχου της παραγωγής στο εργοστάσιο με ευθύνη του κατασκευαστή ή κατά πόσον, για λόγους που αφορούν την ικανοποίηση των αναφερομένων στο άρθρο 13 παράγραφος 4 κριτηρίων, απαιτείται για ειδικά προϊόντα η παρέμβαση αναγνωρισμένου οργανισμού πιστοποίησης 7ότι, το άρθρο 13 παράγραφος 4 προβλέπει ότι οι εντολές και οι τεχνικές προδιαγραφές πρέπει να αναφέρουν τη διαδικασία που επιλέγεται με αυτό τον τρόπο 7 ότι, κατά συνέπεια, είναι επιθυμητό να διατυπωθούν οι ορισμοί των προϊόντων ή οικογενειών προϊόντων που χρησιμοποιούνται στις εντολές και στις τεχνικές προδιαγραφές 7ότι οι δύο διαδικασίες που προβλέπονται στο άρθρο 13 παράγραφος 3 περιγράφονται αναλυτικά στο παράρτημα ΙΙΙ της οδηγίας 89/106/ΕΟΚ 7 ότι, κατά συνέπεια, για κάθε προϊόν ή οικογένεια προϊόντων πρέπει να καθορισθούν σαφώς, με βάση το παράρτημα ΙΙΙ, οι μέθοδοι εφαρμογής των διαδικασιών, δεδομένου ότι στο παράρτημα ΙΙΙ διατυπώνονται προτιμήσεις για ορισμένα συστήματα 7ότι η διαδικασία που προβλέπεται στο άρθρο 13 παράγραφος 3 στοιχείο α) αντιστοιχεί στα συστήματα πρώτης δυνατότητας, χωρίς συνεχή επιθεώρηση, καθώς και στη δεύτερη και τρίτη δυνατότητα, που καθορίζονται στο παράρτημα ΙΙΙ σημείο 2) στοιχείο ii) ενώ η διαδικασία που προβλέπεται στο άρθρο 13 παράγραφος 3 στοιχείο β) αντιστοιχεί στα συστήματα που καθορίζονται στο παράρτημα ΙΙΙ σημείο 2) στοιχείο i) και στην πρώτη δυνατότητα με συνεχή επιθεώρηση του παραρτήματος ΙΙΙ σημείο 2) στοιχείο ii) 7ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τεχνικών έργων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Η συμμόρφωση των προϊόντων και οικογενειών προϊόντων που αναφέρονται στο παράρτημα Ι βεβαιούται με διαδικασία που συνίσταται σε σύστημα ελέγχου της παραγωγής στο εργοστάσιο με ευθύνη του κατασκευαστή, ούτως ώστε να διασφαλίζεται ότι το προϊόν συμμορφώνεται προς τις αντίστοιχες τεχνικές προδιαγραφές.Άρθρο 2 Η συμμόρφωση των προϊόντων που αναφέρονται στο παράρτημα ΙΙ βεβαιούται με διαδικασία κατά την οποία, πέραν του συστήματος ελέγχου της παραγωγής στο εργοστάσιο με ευθύνη του κατασκευαστή, παρεμβαίνει αναγνωρισμένος οργανισμός πιστοποίησης στην αξιολόγηση και επιθεώρηση του ελέγχου παραγωγής ή του ιδίου του προϊόντος.Άρθρο 3 Η διαδικασία βεβαίωσης της συμμόρφωσης που προβλέπεται στο παράρτημα ΙΙΙ προσδιορίζεται στις εντολές για εναρμονισμένα πρότυπα.Άρθρο 4 Η παρούσα απόφαση απευθύνεται στα κράτη μέλη.Βρυξέλλες, 20 Νοεμβρίου 1997.Για την ΕπιτροπήMartin BANGEMANNΜέλος της Επιτροπής(1) ΕΕ L 40 της 11. 2. 1989, σ. 12.(2) ΕΕ L 220 της 30. 8. 1993, σ. 1.ΠΑΡΑΡΤΗΜΑ Ι Επιστρώσεις Δύσκαμπτα προϊόντα για επιστρώσεις εξωτερικών χώρων ή καταστρώματα οδών (στοιχεία για επιστρώσεις όπου περιλαμβάνονται κυβόλιθοι λιθοστρώσεων, πλάκες, κρασπεδόρειθρα, τσιμεντόπλινθοι, υαλόπλακες 7 έτοιμα ανθεκτικά καταστρώματα από μεταλλικά φύλλα 7 δύσκαμπτα πλακίδια δαπέδων 7 σχιστολιθικές πλάκες 7 πλακίδια 7 ψηφιδωτές πλάκες 7 πλάκες από φυσικούς λίθους 7 μωσαϊκά πλακίδια 7 καταστρώματα από νευρομετάλ ή πλέγματα 7 εσχάρες).Δύσκαμπτα προϊόντα για επιστρώσεις εξωτερικών χώρων, όπου περιλαμβάνονται κλειστοί χώροι για τις δημόσιες συγκοινωνίες υπό μορφή στοιχείων (στοιχεία για επιστρώσεις, πλάκες/πλακίδια, ψηφιδωτές πλάκες, παρκέτα, καταστρώματα από πλέγμα ή φύλλα, εσχάρες, δύσκαμπτες πολυστρωματικές επιστρώσεις, προϊόντα με βάση το ξύλο) και υπό μορφή φερόντων στοιχείων που διατίθενται στην αγορά ως έτοιμα συστήματα (υπερυψωμένα ψευδοδάπεδα, ψευδοδάπεδα από σώματα με διάκενο), που ως προς την αντίδραση στη φωτιά έχουν ταξινομηθεί στις κλάσεις AFL, BFL ή CFL, όταν οι επιδόσεις αντίδρασης στη φωτιά δεν ενδέχεται να μεταβληθούν κατά τη διαδικασία παραγωγής, ή στις κλάσεις DFL, EFL ή FFL, καθώς και στην κλάση AFL για την οποία δεν απαιτείται δοκιμή ως προς την αντίδραση στη φωτιά σύμφωνα με την απόφαση 96/603/ΕΚ της Επιτροπής (1).Ελαστικές και υφαντές επιστρώσεις εσωτερικών χώρων υπό μορφή ομοιογενών και ετερογενών μαλακών επικαλύψεων δαπέδων που διατίθενται ως πλακίδια, φύλλα ή σε ρόλους [υφαντές επικαλύψεις δαπέδων, καθώς και πλακίδια, φύλλα από πλαστικές ύλες και καουτσούκ (θερμοσκληρυνόμενες αμινοπλαστικές επιστρώσεις) 7 λινοτάπητες και φελλός 7 αντιστατικά φύλλα 7 ελεύθερα συναρμοζόμενα πλακίδια δαπέδων, ελαστικές πολυστρωματικές επιστρώσεις] που ως προς την αντίδραση στη φωτιά έχουν ταξινομηθεί στις κλάσεις AFL, BFL ή CFL, όταν οι επιδόσεις αντίδρασης στη φωτιά δεν ενδέχεται να μεταβληθούν κατά τη διαδικασία παραγωγής, ή στις κλάσεις DFL, EFL ή FFL, καθώς και στην κλάση AFL για την οποία δεν απαιτείται δοκιμή ως προς την αντίδραση στη φωτιά σύμφωνα με την απόφαση 96/603/ΕΚ 7Ελαστικές και υφαντές επιστρώσεις εξωτερικών χώρων υπό μορφή ομοιογενών και ετερογενών μαλακών επικαλύψεων δαπέδων που διατίθενται ως πλακίδια, φύλλα ή σε ρόλους [υφαντές επικαλύψεις δαπέδων, καθώς και πλακίδια, φύλλα από πλαστικές ύλες και καουτσούκ (θερμοσκληρυνόμενες αμινοπλαστικές επιστρώσεις) 7 λινοτάπητες και φελλός 7 αντιστατικά φύλλα 7 ελεύθερα συναρμοζόμενα πλακίδια δαπέδων, ελαστικές πολυστρωματικές επιστρώσεις].(1) ΕΕ L 267 της 19. 10. 1996, σ. 23.ΠΑΡΑΡΤΗΜΑ ΙΙ Επιστρώσεις Δύσκαμπτα προϊόντα για επιστρώσεις εξωτερικών χώρων, όπου περιλαμβάνονται κλειστοί χώροι για τις δημόσιες συγκοινωνίες υπό μορφή στοιχείων (στοιχεία για επιστρώσεις, πλάκες/πλακίδια, ψηφιδωτές πλάκες, παρκέτα, καταστρώματα από πλέγμα ή φύλλα, εσχάρες, δύσκαμπτες πολυστρωματικές επιστρώσεις, προϊόντα με βάση το ξύλο) και υπό μορφή φερόντων στοιχείων που διατίθενται στην αγορά ως έτοιμα συστήματα (υπερυψωμένα ψευδοδάπεδα, ψευδοδάπεδα από σώματα με διάκενο), που ως προς την αντίδραση στη φωτιά έχουν ταξινομηθεί στις κλάσεις AFL, BFL ή CFL, όταν οι επιδόσεις αντίδρασης στη φωτιά ενδέχεται να μεταβληθούν κατά τη διαδικασία παραγωγής, εν γένει όσα υφίστανται χημική μετατροπή, π.χ. επιβραδυντές καύσης, ή όταν οι αλλαγές της σύνθεσης ενδέχεται να επιφέρουν αλλαγές των επιδόσεων αντίδρασης στη φωτιά.Ελαστικές και υφαντές επιστρώσεις εσωτερικών χώρων υπό μορφή ομοιογενών και ετερογενών μαλακών επικαλύψεων δαπέδων που διατίθενται ως πλακίδια, φύλλα ή σε ρόλους [υφαντές επικαλύψεις δαπέδων, καθώς και πλακίδια, φύλλα από πλαστικές ύλες και καουτσούκ (θερμοσκληρυνόμενες αμινοπλαστικές επιστρώσεις) 7 λινοτάπητες και φελλός 7 αντιστατικά φύλλα 7 ελεύθερα συναρμοζόμενα πλακίδια δαπέδων, ελαστικές πολυστρωματικές επιστρώσεις] που ως προς την αντίδραση στη φωτιά έχουν ταξινομηθεί στις κλάσεις AFL, BFL ή CFL, όταν οι επιδόσεις αντίδρασης στη φωτιά ενδέχεται να μεταβληθούν κατά τη διαδικασία παραγωγής, εν γένει όσα υφίστανται χημική μετατροπή, π.χ. επιβραδυντές καύσης, ή όταν οι αλλαγές της σύνθεσης ενδέχεται να επιφέρουν αλλαγές των επιδόσεων αντίδρασης στη φωτιά.ΠΑΡΑΡΤΗΜΑ ΙΙΙ ΟΙΚΟΓΕΝΕΙΑ ΠΡΟΪΟΝΤΩΝ ΕΠΙΣΤΡΩΣΕΙΣ (1/2) Συστήματα βεβαίωσης της συμμόρφωσηςΓια τα προϊόντα και τις προβλεπόμενες χρήσεις που απαριθμούνται κατωτέρω, ο Ευρωπαϊκός Οργανισμός Τεχνικών Εγκρίσεων καλείται να προσδιορίσει στη σχετική κατευθυντήρια γραμμή για ευρωπαϊκή τεχνική έγκριση τα ακόλουθα συστήματα βεβαίωσης της συμμόρφωσης:>ΘΕΣΗ ΠΗΝΑΚΑ>Οι προδιαγραφές για το σύστημα θα πρέπει να καθιστούν δυνατή την εφαρμογή του ακόμα και όταν δεν χρειάζεται προσδιορισμούς των επιδόσεων για ένα συγκεκριμένο χαρακτηριστικό, επειδή τουλάχιστον ένα κράτος μέλος δεν προβλέπει καμία νομική απαίτηση για το εν λόγω χαρακτηριστικό (βλέπε άρθρο 2 παράγραφος 1 της οδηγίας 89/106/ΕΟΚ και, κατά περίπτωση, ρήτρα 1.2.3 των ερμηνευτικών εγγράφων). Στις περιπτώσεις αυτές η επαλήθευση του εν λόγω χαρακτηριστικού δεν πρέπει να επιβάλλεται στον κατασκευαστή εάν δεν επιθυμεί ο ίδιος να δηλώσει τις σχετικές επιδόσεις του προϊόντος.ΟΙΚΟΓΕΝΕΙΑ ΠΡΟΪΟΝΤΩΝ ΕΠΙΣΤΡΩΣΕΙΣ (2/2) Συστήματα βεβαίωσης της συμμόρφωσηςΓια τα προϊόντα και τις προβλεπόμενες χρήσεις που απαριθμούνται κατωτέρω, ο Ευρωπαϊκός Οργανισμός Τεχνικών Εγκρίσεων καλείται να προσδιορίσει στη σχετική κατευθυντήρια γραμμή για ευρωπαϊκή τεχνική έγκριση τα ακόλουθα συστήματα βεβαίωσης της συμμόρφωσης:>ΘΕΣΗ ΠΗΝΑΚΑ>Οι προδιαγραφές για το σύστημα θα πρέπει να καθιστούν δυνατή την εφαρμογή του ακόμα και όταν δεν χρειάζεται προσδιορισμός των επιδόσεων για ένα συγκεκριμένο χαρακτηριστικό, επειδή τουλάχιστον ένα κράτος μέλος δεν προβλέπει καμία νομική απαίτηση για το εν λόγω χαρακτηριστικό (βλέπε άρθρο 2 παράγραφος 1 της οδηγίας 89/106/ΕΟΚ και, κατά περίπτωση, ρήτρα 1.2.3 των ερμηνευτικών εγγράφων). Στις περιπτώσεις αυτές η επαλήθευση του εν λόγω χαρακτηριστικού δεν πρέπει να επιβάλλεται στον κατασκευαστή εάν δεν επιθυμεί ο ίδιος να δηλώσει τις σχετικές επιδόσεις του προϊόντος.